આવી જ એક નવી સવારે હું શિકાર કર્યા પછી આરામ ફરમાવવા જગ્યા શોધી રહ્યો હતો અને મારી સામે આવી ને ઊભી એક જીપ્સી. હું પાછળ વળ્યો ત્યાં સામેથી આવતી બીજી જીપ્સીએ મને જોતા ઓચિંતી બ્રેક મારી, અંદર બેઠેલા મનુષ્યો તો મને અચાનક આમ જોતાં ગાંડા-ગાંડા થઈ ગયા. હું થોડો અંદર ઝાડીઓ તરફ ગયો. બે દિવસથી આમ તો હું કોઈ ને દેખાયો ન હતો. તેમનો ઉત્સાહ જોઈ મને આનંદ થયો! બહુ ઊંઘ ચઢી હતી પણ વિચાર્યું, “એક શોટ તો બનતા હે! બિચારા આટલા દૂરથી આવ્યા છે”. હું વધારે તેમના તરફ ધ્યાન ના દેતા પાછો બહાર નીકળી મદમસ્ત ચાલે સામેની ઝાડીઓમાં અલોપ થઈ ગયો…